[{"text_idx": "#000000", "text": "Nid cyrchfan twristiaeth gyffredin mo Hangar 5, gyda\u2019r trampolinau cysylltiedig, y waliau ar ongl, y llwyfannau rholio drosodd, rhwydi pe\u0302l-fasged \u2018slam dunk\u2019, bagiau paffio a bag awyr triciau."}, {"text_idx": "#000001", "text": "Sefydlodd y cwmni arloesol ei hun fel y parc trampoli\u0302n cyntaf yng Nghymru, felly roedd hi\u2019n ddigon naturiol disgwyl y bydden nhw\u2019n dymuno cael enw parth newydd cyffrous, fel yr esbonia Kevin Howells, Cyfarwyddwr yn Hangar 5:"}, {"text_idx": "#000002", "text": "\u201cFe wnaethon ni ddewis enw parth .cymru yn syml am mai cwmni sy\u2019n falch o ddod o Gymru ydyn ni, ac am mai ni yw\u2019r parc trampoli\u0302n cyntaf yng Nghymru, roedden ni eisiau cael enw parth oedd yr un mor unigryw a chofiadwy. Rydyn ni\u2019n cael y rhan fwyaf o\u2019n harchebion ar lein, felly mae cael presenoldeb cryf ar lein yn golygu popeth i\u2019r cwmni \u2013 po fwyaf amlwg yw ein henw parth ar gyfer cwsmeriaid, y gorau ar gyfer y busnes."}, {"text_idx": "#000003", "text": "\u201cFel cwmni newydd, roedden ni\u2019n un o\u2019r cwmni\u0308au cyntaf i gofleidio enw parth .cymru ac ers i ni\u2019i fabwysiadu, rydym ni wedi cael ambell ymholiad oddi wrth fusnesau lleol eraill syn dymuno cael un hefyd. Rydym ni\u2019n byw mewn rhan wladgarol iawn o Gymru, felly mae busnesau wedi bod yn awyddus iawn i ddangos eu hunaniaeth Gymreig \u2013 ac roedd y broses mor hawdd nes bod pob un ohonyn nhw wedi newid drosodd. Basem ni\u2019n bendant yn argymell i fusnesau Cymru newid i enw parth .cymru a manteisio ar yr holl bethau cadarnhaol sy\u2019n dod yn ei sgil.\u201d"}, {"text_idx": "#000005", "text": "Se\u0302l Bendith Llywodraeth i .cymru"}]